cyanic-selkie/wikianc huggingface dataset:
Bērlingtona (Vērmonta)
Bērlingtona (en) ir pilsēta Vērmontas štatā, ASV. Apgabala administratīvais centrs. Atrodas 72 km uz dienvidiem no ASV—Kanādas robežas. Štata apdzīvotākā pilsēta.
Kopš 20. gadsimta vidus pilsētas ekonomika galvenokārt atkarīga no pakalpojumu nozares. Te atrodas 1791. gadā dibinātā Vērmontas Universitāte. Ievērojams ir arī 18 ha plašais Šelburnas muzejs.
Glābējpeles Austrālijā
Glābējpeles Austrālijā (en) ir 1990. gada animācijas piedzīvojumu filma, kuras režisori ir Hendels Batojs un Maiks Gabriels. Galvenos tēlus angļu valodā ierunājuši Bobs Ņūhārts, Eva Gabora, Džons Kendijs, Ādams Raiens, Džordžs S. Skots un Tristans Rodžerss. Filma ir turpinājums 1977. gada animācijas filmai "Glābējpeles".
Sižets
Mazs zēns Koudijs izglābj zeltaino ērgli Marahutē. Neilgi pēc tam Koudijs iekrīt dzīvnieku lamatās, kur viņu atrod vietējais malu mednieks Persivāls S. Maklīčs. Persivāls Koudija somā atrod Marahutē spalvu un, saprotot, ka Koudijs zina ērgļa atrašanās vietu, zēnu nolaupa, lai no viņa iegūtu ērgļa atrašanās vietu. Bernards un Bjankas jaunkundze, starptautiskas peļu organizācijas biedri, dodas ceļā, lai Koudiju izglabtu.
2018. gada FIFA Pasaules kausa kvalifikācija — UEFA zona
2018. gada FIFA Pasaules kausa UEFA zonas kvalifikācija bija atlases sacensības UEFA ietilpstošajām izlasēm FIFA Pasaules kausa finālturnīram, kas 2018. gadā notiks Krievijā. Kvalifikācija notika no līdz. Tajā tika noskaidrotas 13 izlases, kas kvalificējās finālturnīram, neskaitot Krievijas izlasi, kas kvalificējās automātiski kā finālturnīra rīkotāji.
54 izlases tika sadalītas 9 grupās pa 6 komandām katrā. Finālturnīram pa tiešo kvalificējās visu 9 grupu uzvarētāji. Astoņas labākās 2. vietu ieguvušās komandas iekļuva izslēgšanas spēlēs jeb otrajā kārtā, kur tās izveidoja četrus pārus. Šo pāru uzvarētāji divu spēļu summā arī kvalificējās finālturnīram.
Pirmo reizi Pasaules kausa kvalifikācijā piedalījās Kosovas un Gibraltāra izlases.
Otrā kārta
Komandu sadalījums pa groziem (iekavās norādīta vieta FIFA rangā):
Riekstiņa
Riekstiņa (arī Riekstene, Riekstiņupe) ir Vesetas labā krasta pieteka Aizkraukles novadā.
Tek dienvidrietumu virzienā, uz rietumiem no Aiviekstes karjera. Ietek Vesetā netālu no tās ieteces Aiviekstē, pie Vesetsalas mājām. Riekstiņu šķērso valsts autoceļš V924 (Pļaviņas–Krievciems).
Zvanu iela (Jūrmala)
Zvanu iela ir iela Jūrmalā, Dzintaru apkaimē. Zvanu iela sākas krustojumā ar Kr. Barona ielu un beidzas ar strupceļu. Kopējais ielas garums ir 90 metri, tā ir klāta ar asfalta segumu. Zvanu ielā satiksmes kustība norit vienā joslā. Ielā ir savrupmāju un vasarnīcu apbūve.
1981. gada Pasaules čempionāts hokejā
1981. gada Pasaules čempionāts hokejā notika Gēteborgā un Stokholmā, Zviedrijā, no 1981. gada 12. līdz 26. aprīlim. Tas bija 47. Pasaules čempionāts hokejā.
Pedro Roča
Pedro Virhiljo Roča Frančeti (es, dzimis, miris ) bija Urugvajas futbolists un futbola treneris, spēlēja pussarga un uzbrucēja pozīcijā.
Urugvajas futbola izlasi pārstāvējis no 1961. līdz 1974. gadam, 52 mačos gūstot 17 vārtus. Piedalījies 1962., 1966., 1970. un 1974. gada FIFA Pasaules kausā.
Pēc karjeras beigām kļuvis par treneri. Strādājis pārsvarā Brazīlijā, bet vadījis klubus arī Portugālē un Japānā.
Spēlētāja karjera
Peñarol
São Paulo
Zvārtas iela (Jūrmala)
Zvārtas iela ir iela Jūrmalā, Kaugurciema apkaimē. Zvārtas iela sākas krustojumā ar Talsu šoseju un beidzas pie pludmales. Kopējais ielas garums ir 500 metri, tā ir klāta ar asfalta segumu. Zvārtas ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Zvārtas iela ir savienota ar šādām ielām:
Plociņi (Kombuļu pagasts)
Plociņi ir ciems Kombuļu pagastā, Krāslavas novadā. Atrodas 279 km attālumā no Rīgas.
Ciema apkārtnē atrodas Drīdzs.
Šeibenberga
Šeibenberga ir pilsēta Vācijā, Saksijas zemē, Rūdu kalnu apriņķī.
Vēsture
Dibināta 1522. gadā.
Oto fon Lilienfelds
Oto Frīdrihs Augusts Heinrihs fon Lilienfelds-Toals (,, 1827—1891) bija vācbaltu cilmes Krievijas impērijas armijas ģenerālmajors, Sakas muižas, Upesmuižas, Aizputes ordeņa pils īpašnieks. Pāvilostas izveidotājs Sakas upes grīvā, kas nosaukta viņa brāļa, Kurzemes gubernatora Paula fon Lilienfelda vārdā (Paulshafen).
Dzīvesgājums
Dzimis 1827. gada 19. decembrī virsnieka un ierēdņa Oto Frīdriha fon Lilientāla un viņa sievas Konstances, dzimušas Dovrē (d'Auvray), ģimenē. Viņa vectēvs bija Krievijas impērijas ģenerālis Fredriks Dovrē (Fredrik August d'Auvray). Bērnību pavadīja Halikas muižā Pērnavas apriņķī.
1847. gadā iestājās Krievijas impērijas armijā, 1859. gadā apprecējās ar Sāru Talbotu (Sarah Talbot). Kā štāba virsnieks no 1862. gada darbojās Sestroreckas ieroču fabrikā. 1863. gadā viņš kopā ar jaunāko brāli saņēma Krievijas impērijas Senāta atļauju papildināt uzvārdu ar viņu dzimtmuižas Toalas nosaukumu - fon Lilienfelds-Toals.
Silenieki (Varakļānu pagasts)
Silenieki (latgaliski: Silinīki) ir ciems Varakļānu novada Varakļānu pagastā. Atrodas pagasta centrālajā daļā 5,8 km no pagasta centra Kokariem, 5,0 km no novada centra Varakļāniem un 196,9 km no Rīgas.
Oto fon Lilienfelds
Dzīvesgājums
1871. gadā paaugstināts par ģenerālmajoru, bija Krievijas armijas ieroču un patronu fabriku inspektors (1879-1881). Līdztekus tam Oto fon Lilienfelds bija Sakas muižas un Upesmuižas īpašnieks Kurzemes guberņā. Vēloties atjaunot seno ostu Sakas upes grīvā, viņš 1879. gada 16. maijā svinīgā ceremonijā iemūrēja loču mājas pamatakmeni un tajā pašā dienā iesvētīšanas ceremonijā osta tika nokristīta viņa brāļa, Kurzemes gubernatora Paula fon Lilienfelda vārdā par Paulshafen jeb Pāvilostu.
Silenieki (Varakļānu pagasts)
Apdzīvotā vieta atrodas pie autoceļu A12 (Jēkabpils—Rēzekne—Ludza—Krievijas robeža (Terehova)) un P84 (Madona—Varakļāni) krustojuma. Sileniekos atrodas valsts nozīmes arheoloģijas piemineklis — Silenieku senkapi.
Oto fon Lilienfelds
Dzīvesgājums
Miris 1891. gada 10. februārī Rīgā.
Beidou I2-S
Beidou I2-S ir Ķīnas navigācijas sistēmas Beidou trešās paaudzes pavadonis. Tas palaists 2015. gada septembrī slīpā ģeosinhronā orbītā.
Beidou I2-S tika palaists 23:13 UTC ar nesējraķeti Chang Zheng 3B/G2 no Sjičanas pavadoņu palaišanas centra. Tas izvietots 55° slīpā ģeosinhronā orbītā.
Portugāles eiro monētas
Portugāles eiro monētas ir eiro monētas, kuras izdevusi Portugāle.
Valsts puses izskats
Portugāles eiro monētu valsts puses dizainā attēloti trīs Portugāles pirmā karaļa Alfonsu I zīmogi. Uz šiem zīmogiem redzami aplī ap valsts nosaukumu izkārtoti septiņi torņi un pieci vairogi, šie elementi ir arī uz mūsdienu Portugāles ģerboņa un Portugāles karoga. Uz 1, 2 un 5 centu monētām ir attēlots 1134. gada zīmogs, uz 10, 20 un 50 centu monētām — 1142. gada zīmogs, bet uz 1 un 2 eiro monētām — 1144. gada zīmogs. Arī uz 2 eiro monētas jostas attēloti septiņi torņi un pieci vairogi.
2 eiro apgrozības piemiņas monētas
Portugāle 2 eiro piemiņas monētas izdod kopš 2007. gada. Portugāle ir izdevusi ne tikai individuāli izvēlētas tematikas monētas, bet arī trīs Eiropas ekonomiskajai vienotībai veltītas monētas, kuras izdeva visas eirozonas valstis kopā. Turklāt Portugāle ir izdevusi vairākas zelta un sudraba piemiņas monētas, kas nav paredzētas apgrozībai.
Īpašas iezīmes
Uz Portugāles monētām ir kaltuves zīme un dizaineru iniciāļi. Kaltuves zīme ir burti INCM, kas ir saīsinājums no Portugāles Nacionālās naudas kaltuves nosaukuma. Dizainera iniciāļi uz standarta apgrozības monētām ir burti VS, kas apzīmē Vitoru Manuelu Fernandesu dos Santosu. Uz 2007. gada 2 eiro piemiņas apgrozības monētām ir to dziaineres Irenes Vilaras paraksts I Vilar.
Stērstes
Stērstes, stērstu ģints (Emberiza) ir vienīgā stērstu dzimtas (Emberizidae) ģints, kas apvieno 44 neliela auguma dziedātājputnu sugas. Tās izplatītas Vecajā Pasaulē — Eiropā, Āzijā un Āfrikā.
Latvijā
Latvijā sastopamas 9 stērstu ģints sugas: birztalu stērste (Emberiza aureola), dārza stērste (Emberiza hortulana), dzeltenā stērste (Emberiza citrinella), lielā stērste (Emberiza calandra), mazā stērste (Emberiza pusilla), melngalvas stērste (Emberiza melanocephala), meža stērste (Emberiza rustica), niedru stērste (Emberiza schoeniclus) un priežu stērste (Emberiza leucocephalos). Turklāt stērstu ģints sugas ir vienīgās Latvijā sastopamās stērstu dzimtas sugas. Visbiežāk sastopama ir dzeltenā stērste.
Izskats un īpašības
Stērstes ir nelieli dziedātājputni, kurus augumā var salīdzināt ar zvirbuli. To knābji ir īsi, samērā masīvi, konusveidīgi un pavisam nedaudz izliekti. Galva proporcionāli liela, ovāla, kakls ļoti īss, ķermenis kompakts. Stērstu kājas ir vidēji garas un spēcīgas, pirksti samērā gari, kā arī nagi ir gari un līki. Spārni samērā gari, bet aste vidēji gara. Stērstu apspalvojums ir mīksts un atkarībā no sugas var būt dažādos toņos - lielākajai daļai no dzeltena līdz brūnam. Galva bieži ir citā krāsā. Tēviņiem un mātītēm apspalvojums parasti ir atšķirīgs un dažu sugu tēviņi ir ļoti koši.
Sistemātika
Stērstu dzimta (Emberizidae)
Zemfira
Mūziķes karjeru sākusi 1998. gadā, visplašāk pazīstama dzimtajā Krievijā un citās bijušās PSRS valstīs. Karjeras laikā izdevusi deviņus studijas albumus. Ieraksti pārdoti vairāk nekā 3 miljonos kopiju. Vairākas reizes (2012, 2013, 2014) iekļuvusi "100 ietekmīgāko sieviešu Krievijā" sarakstā.
Skapstati
Skapstati (arī Skapstoti) ir ciems Varakļānu novada Varakļānu pagastā. Atrodas pagasta ziemeļaustrumos 1,7 km no pagasta centra Kokariem, 2,0 km no novada centra Varakļāniem un 202,9 km no Rīgas.
Kalaallit Nunaata Radioa
Kalaallit Nunaata Radioa ir 1958. gadā dibināts Grenlandes sabiedriskais medijs. Tā galvenā mītne atrodas Grenlandes galvaspilsētā Nūkā.
Kalaallit Nunaata Radioa (tulkojumā no grenlandiešu valodas - Grenlandes radio), uztur divus telekanālus - KNR1 un KNR2, kā arī radiostaciju KNR. Programmas galvenokārt ir grenlandiešu valodā. Gan TV, gan radio programmas tiek raidītas arī internetā. 2013. gadā sabiedrība pārcēlās uz jaunu mītni.
Martvili
Martvili (ka) ir pilsēta Gruzijā, Megrelijas-Augšsvanetijas mharē, Martvili municipalitātes centrs. Izvietojusies valsts rietumos Kolhidas zemienes ziemeļaustrumu malā Egrisas grēdas pakājē starp Abašas un Nogelas upēm 281 km no valsts galvaspilsētas Tbilisi.
Vēsture
Senatnē dēvēta par Čkondidi (ჭყონდიდი), viduslaikos dēvēta par Martvili klostera ciemu. No 1930. gada rajona centrs. 1936. gadā pārdēvēta par Gegečkori (გეგეჭკორი) par godu šeit dzimušajam gruzīnu boļševiku revolucionāram un valsts darbiniekam Aleksi Gegečkori. 1982. gadā piešķirts pilsētas statuss. 1991. gadā atgriezts vēsturiskais nosaukums.
Markuss Dānielsons
Markuss Andrēass Dānielsons (sv; dzimis Eskilstūnā) ir zviedru futbolists. Spēlē aizsarga pozīcijā, bijis Zviedrijas futbola izlases dalībnieks. Kopš 2022. gada pārstāv Allsvenskan klubu Djurgårdens IF.
Karjeja
Dānielsons ir Skogstorps GoIF kluba audzēknis. Karjeras sākumā pārstāvēja IFK Eskilstuna Zviedrijas ceturtajā pēc līmeņa līgā. 2007. gada vasarā pievienojās Helsingborgs IF, taču pirmās komandas sastāvā neiekļuva, 2009. gadā pārgāja uz Västerås SK un palīdzēja komandai iekļūt Zviedrijas otrajā spēcīgākajā līgā Superettan. 2012. gadā kļuva par GIF Sundsvall spēlētāju un debitēja Allsvenskan līgā. 2018. un 2019. gada sezonās pārstāvēja Djurgårdens IF. 2018. gadā kļuva par Zviedrijas kausa ieguvēju, bet 2019. gadā, komandai uzvarot Allsvenskan, par Zviedrijas čempionu. Viņš tika atzīts par 2019. gada sezonas vērtīgāko Allsvenskan spēlētāju. 2020. gada februārī pievienojās Ķīnas klubam Dalian Professional. Tas kļuva par Djurgårdens IF lielāko transfēru uz ārzemju klubiem, sasniedzot 50 miljonus Zviedrijas kronu. 2022. gadā atgriezās Djurgårdens IF.
Zviedrijas izlasē debitēja 2020. gada Eiropas čempionāta kvalifikācijas spēlē pret Maltu. Jau savā pirmajā spēlē izlasē guva vārtus. 2020. gada janvārī draudzības spēlē pret Moldovu pildīja kapteiņa pienākumus. Tika iekļauts izlases sastāvā dalībai 2020. gada Eiropas čempionāta finālturnīrā. Piedalījās visās trīs grupu turnīra spēlēs. Astotdaļfināla spēlē pret Ukrainu, kurā Zviedrija zaudēja papildlaikā, tika noraidīts. paziņoja par karjeras beigām izlasē. Izlasē aizvadijis 19 spēles un guvis 3 vārtus.
Šimons Peress
Šimons Peress (he; dzimis, miris ) bija Polijā dzimis Izraēlas politiķis, bijis valsts prezidents, valsts premjerministrs.
Vairāk nekā 66 gadus ilgajā politiskajā karjerā viņš bija 12 kabinetu loceklis, divreiz pildījis premjerministra amata pienākumus, kā arī vienreiz bijis amata vietas izpildītājs. 1959. gadā Š. Peress tika ievēlēts Izraēlas parlamentā Knesetā. Izņemot trīs mēnešu ilgu laikposmu 2006. gada sākumā, viņš Knesetā darbojās līdz pat ievēlēšanas brīdim prezidenta amatā 2007. gadā. Kopumā ir pārstāvējis piecas dažādas partijas Knesetā, taču no 2005. gada bija Kadima biedrs. 1994. gadā saņēmis Nobela miera prēmiju. 2007. gadā ticis ievēlēts valsts prezidenta amatā. Viņš kļuva par pirmo premjerministru, kas ticis ievēlēts prezidenta amatā. Amata atstāšanas brīdī 2014. gadā bija pasaulē vecākais valsts vadītājs.
Miris 2016. gada septembrī.
Zvejas iela (Jūrmala)
Zvejas iela ir iela Jūrmalā, Dzintaru apkaimē. Zvejas iela sākas krustojumā ar Augusta ielu un beidzas krustojumā ar Ceru ielu. Kopējais ielas garums ir 500 metri. Zvejas ielā satiksmes kustība norit vienā joslā. Ielā ir savrupmāju un vasarnīcu apbūve.
Ploniški
Ploniški ir ciems Kalupes pagastā, Augšdaugavas novadā. Atrodas 215 km attālumā no Rīgas.
Viljams Heigs
Viljams Džefersons Heigs (en; dzimis ) ir britu politiķis no Konservatīvās partijas. No 2010. gada — Lielbritānijas ārlietu ministrs.
Studējis Oksfordas Universitātē. Parlamenta deputāts no 1989. gada. No 1997. līdz 2001. gadam — Konservatīvās partijas līderis. Atkāpās no partijas vadītāja amata pēc 2001. gada parlamenta vēlēšanām, kad atkal uzvarēja Tonija Blēra vadītie leiboristi. Kad 2005. gadā par partijas līderi kļuva Deivids Kemerons, iekļāvās ēnu kabinetā. Kļuva par ārlietu ministru pēc konservatīvo relatīvās uzvaras 2010. gada vēlēšanās.
Pokahonta
Pokahonta (en) ir 1995. gada ASV animācijas filma, kuras režisori ir Ēriks Goldbergs un Maiks Gabriels. Galvenos tēlus angļu valodā ierunājuši Airēne Bedarda, Mels Gibsons, Deivids Ogdens Staierss, Džons Kasirs, Rasels Mīnss, Kristians Beils, Linda Hanta un Denijs Manns.
Sižets
Animācijas filma ir balstīta uz Pokahontas, vienas no Amerikas pamatiedzīvotājām, dzīvi. Filmas sižets notiek 17. gadsimtā Virdžīnijas štatā, kad tur iebruka angļu kolonisti. Pokahonta ir Algonkinas virsaiša meita, kura iemīlas vienā no angļu karavīriem. Abu starpā rodas romantiskas jūtas.
Turcijas futbola Superlīga
Turcijas futbola Superlīga (tr) ir Turcijas augstākā profesionālā futbola līga, kas dibināta 1959. gadā. To organizē Turcijas Futbola federācija. 2023.—2024. gada sezonā piedalās 20 komandas. Sezona parasti sākas augustā un noslēdzas maijā. Visvairāk čempiontitulu ir izcīnījis Stambulas klubs Galatasaray — 23.
Tituli
1 2002. gadā Turcijas Futbola federācija atzina titulus, ko Beşiktaş 1957. un 1958. gadā pirms līgas dibināšanas izcīnīja, uzvarot Turcijas Federācijas kausa izcīņā, kā nacionālās līgas čempiontitulus.
Vesetas kanāls
Vesetas kanāls ir kanāls Aizkraukles novadā, kas Vesetas lejtecē pie Aiviekstes karjera, starp Aivieksti un Krievciemu, novada lielāko daļu Vesetas ūdeņu Aiviekstē.
Tek dienvidu-dienvidrietumu virzienā. Ietek Aiviekstē pie Krievciema ūdensdzirnavām. Vesetas kanālu šķērso valsts autoceļš P37 (Pļaviņas (Gostiņi)—Madona—Gulbene). Uz Vesetas kanāla ierīkota Krievciema HES.
Limpopo
Limpopo ir upe dienvidu Āfrikā, kontinenta otra lielākā Indijas okeānā ietekošā upe. Sākas uz Dienvidāfrikas un Botsvānas robežas, saplūstot no dienvidiem tekošajai Krokodilrifīrai un no dienvidrietumiem tekošajai Mariko. Tek sākotnēji ziemeļaustrumu—austrumu virzienā, veidojot Dienvidāfrikas robežu ar Botsvānu un Zimbabvi. Tālāk pagriežas uz dienvidaustrumiem un tek pa līdzenu apvidu Mozambikā. Pie Šaišai pilsētas ieplūst Indijas okeānā. Daļa upes lejtecē kuģojama.
Dreiliņmuiža
Dreiliņmuiža (de) jeb Dreiliņbuša (de) bija pie Biķernieku draudzes novada piederoša muiža (Stadtgut) tagadējā Šķirotavas apkaimē.
Vēsture
Uzskata, ka Dreiliņmuižas nosaukums radies no Rīgas rātskunga Melhiora Dreilinga ārpilsētas muižiņas (Dreylingsbusch) nosaukuma, kuras zemes šeit bijušas kopš 17. gadsimta. Muižas īpašnieka koka māja gan atradusies starp Rencēnu un Krustpils ielu tagadējā Šķirotavas apkaimē. Tajā krievu feldmaršals Boriss Šeremetjevs 1709. – 1710. gadā iekārtoja savu kara nometni astoņus mēnešus ilgā Rīgas aplenkuma laikā. Šeit 1710. gada jūlijā tika parakstīta Rīgas kapitulācija un Vidzemes bruņniecības un Rīgas rātes un ģilžu "labprātīga padošanās" Krievijas caram.
Pēc Pirmā pasaules kara uz agrākās Dreiliņmuižas zemes atradās Rīgas pilsētas dārzniecība un Jāņa Zlaugotņa – Cukura dārzniecība. 1924. gadā daļu bijušā Dreiliņu pagasta teritorijas ap Dreiliņmuižu pievienoja Rīgai. 1934. gadā Dreiliņiem pievienoja bijušo Burharda muižas zemi, bet 1974. gadā visa tagadējā Dreiliņu apkaimes teritorija tika iekļauta Rīgas pilsētā. No 1976. gada līdz 2004. gadam šajā vietā atradās "AvtoVAZ tehobsluživaņije" un "LatLada" autosalons un tehniskās apkopes centrs. No 2006. gada - tirdzniecības centrs Atrium Azur (tagad – i/c "Ozols").
Zvejnieku iela (Jūrmala)
Zvejnieku iela ir iela Jūrmalā, Buļļuciema apkaimē. Zvejnieku iela sākas krustojumā ar Vikingu ielu un beidzas pie Lielupes. Kopējais ielas garums ir 90 metri, tā ir klāta ar asfalta segumu. Zvejnieku ielā satiksmes kustība norit vienā joslā. Ielā ir savrupmāju un vasarnīcu apbūve.
Bērzlapu iela (Rīga)
Bērzlapu iela ir iela Rīgā, Zemgales priekšpilsētā, Ziepniekkalnā. Bērzlapu iela sākas krustojumā ar Vienības gatvi un beidzas krustojumā ar Spulgas ielu, nekrustojot citas ielas. Kopējais ielas garums ir 590 metri. Iela klāta ar asfalta segumu, šeit ir savrupmāju apbūve, kā arī viena daudzstāvu dzīvojamā ēka pie Vienības gatves. Posms pie Vienības gatves 130 m garumā ir gājēju celiņš, līdz ar to automašīnām savienojums ar Vienības gatvi nav pieejams.
Ielu savienojumi
Bērzlapu iela ir savienota ar šādām ielām:
Tigves pilskalns
Tigves pilskalns jeb Tigas pilskalns atrodas Kurzemē, Kuldīgas novada Padures pagasta ziemeļos, uz rietumiem no valsts autoceļa P108 (Ventspils—Kuldīga—Saldus), vecās šosejas malā. Valsts nozīmes kultūras piemineklis.
Tas ir apmēram 10 metrus augsts paugurs. Pilskalna dienvidpusē tek Kumeļvalks. Plakuma izmērs — 45 x 20 metri. Pilskalna datējums — vēlais dzelzs laikmets. Pilskalns saistāms ar apdzīvoto vietu Pygawa/Tygve, kas minēta 1230. gada Balduīna no Alnas līgumā ar Lamekinu un 1253. gada Kursas dalīšanas līgumā. Pirmais šo pilskalnu aprakstīja A. fon Rezons 1869. gadā. To uzmērījis un aprakstījis Ernests Brastiņš.
Linda Villumsena
Linda Melānija Villumsena Serupa (da; dzimusi Herningā) ir profesionāla Dānijā dzimusi šosejas riteņbraucēja, kura 2009. gadā kļuva par Jaunzēlandes pilsoni un no 2010. gada pārstāv šo valsti sacensībās.
Villumsena kļuva par Dānijas čempioni gan grupas, gan individuālajā braucienā 2006., 2008. un 2009. gadā.
2008. gada Olimpiskajās spēlēs Pekinā viņa ierindojās 5. vietā sieviešu grupas braucienā. 2009. gada Pasaules čempionātā Mendrīsio trešajā vietā sieviešu individuālajā braucienā un otrajā vietā 2011. gada Pasaules čempionātā individuālajā braucienā Kopenhāgenā. Villumsena 2012. gada Olimpiskajās spēlēs Londonā pārstāvēja Jaunzēlandi. Viņa ierindojās 18. vietā grupas braucienā un ceturtajā vietā individuālajā braucienā, līdz medaļai pietrūkstot mazāk kā divām sekundēm.
2012. gada Pasaules čempionātā Villumsena izcīnīja bronzas medaļu individuālajā braucienā un sudraba medaļu komandu braucienā kopā ar Orica-AIS.
Ēbeļmuiža
Ēbelmuižas parkā atrodams Ēbelmuižas ozols, kas ir resnākais koks Pārdaugavā.
Vēsture
Muiža nosaukta Lielās ģildes tirgotāja un Melngalvju biedrības vecākā Joahima Ēbela vārdā, kas 1799. gadā to iegādājās no Justa Blankenhāgena. Viņš izveidoja parku, uzbūvēja oranžēriju un dārza paviljonu. Pirms tam to dēvējuši par Klatco muižu.
1805. gada Broces zīmējumā Ēbeļmuiža attēlota kā grezna divstāvu celtne ar kārniņu jumtu, dārza mājiņai atainots jumts ar dēļu segumu.
Karls Larsens (šahists)
Dzīves gaitas
Dzimis Dānijas Vidusjitlandes reģiona pilsētā Holstebro. Viņa tēvs — Peders Andreass Larsens bijis pazīstams šaha problēmists. Pēc studiju beigšanas viņš strādājis "Dzīvības apdrošināšanas valsts aģentūrā". No 1930. līdz 1958. gadam bijis dāņu šaha problēmu laikraksta "Magasinet" un žurnāla "Skakbladet" redaktors. Bijis problēmistu biedrības "Good Companion" dalībnieks. Radījis ideju par Dānijas šaha problēmu biedrības dibināšanu.
Šaha kompozīcija
Pirmo uzdevumu Karls Larsens iesūtījis žurnālam "Skakbladet" 1912. gadā 15 gadu vecumā. Kopš tā laika publicējis vairāk nekā 600 dažādu žanru šaha kompozīcijas. 32 viņa uzdevumi publicēti FIDE albumos. Izstrādājis tēmu šaha kompozīcijā, kas tika nosaukta viņa vārdā par Larsena tēmu.
1956. gadā Larsenam piešķīra par starptautiskā tiesneša un, novērtējot viņa nopelnus, 2016. gadā (pēc nāves) starptautiskā meistara titulu.
Piemērs
Uzdevuma risinājums:
Autoceļš V3
V3 autoceļš Rāmava-Baloži ir Latvijas vietējais autoceļš, kas savieno autoceļu A7 pie Rāmavas ar Baložiem. Autoceļš ir 3,3 km garš, klāts ar asfaltbetona segumu un atrodas Ķekavas novada Baložu pilsētā.
Māra Zvaigzne
Māra Zvaigzne ir latviešu aktrise.
No 1977. līdz 1997. gadam bijusi Dailes teātra aktrise. Pašlaik nodarbojas ar restorānu biznesu.
Filmējusies vairākās latviešu filmās, tai skaitā "Ezera sonāte", "Aiz stikla durvīm" un "Dāvanas pa telefonu", kā arī seriālā "Likteņa līdumnieki".
Beidou M3-S
Beidou M3-S ir Ķīnas navigācijas sistēmas Beidou trešās paaudzes pavadonis. Tas palaists 2015. gada jūlijā vidējā Zemes orbītā.
Kosmiskajam aparātam izmantota jauna platforma ar masu 1014 kg un izmēriem 2,25 × 1,0 × 2,2 m.
Beidou M3-S tika palaists 07:29 UTC ar nesējraķeti Chang Zheng 3B/YZ-1 no Sjičanas pavadoņu palaišanas centra. Tas izvietots vidējā orbītā aptuveni augstumā.
Čhorocku
Čhorocku (ka — ‘Deviņi avoti’) ir pilsēta Gruzijā, Megrelijas-Augšsvanetijas mharē, Čhorocku municipalitātes centrs. Izvietojusies valsts rietumos Kolhidas zemienēs Hobi upes krastos 344 km no valsts galvaspilsētas Tbilisi.
Vēsture
Sena apdzīvota vieta — pilsētas apkaimē vairāki bagātīgi Kolhidas bronzas laikmeta arheoloģiskie izrakumi; Čhorocku vārdā nosaukta atsevišķa šī reģiona kultūra. No 1930. gada rajona centrs, no 1960. gada — pilsētciemats. 2018. gadā piešķirts pilsētas statuss.
Zvīņu iela (Jūrmala)
Zvīņu iela ir iela Jūrmalā, Jaunķemeru apkaimē. Zvīņu iela sākas no pludmales un beidzas krustojumā ar Kolkas ielu. Kopējais ielas garums ir 550 metri, tā ir klāta ar asfalta segumu. Zvīņu ielā satiksmes kustība norit vienā joslā. Ielā ir savrupmāju un vasarnīcu apbūve.
Plotie
Plotie ir ciems Aulejas pagastā, Krāslavas novadā. Atrodas 285 km attālumā no Rīgas.
Apdzīvotā vieta atrodas pie autoceļa V640. Ciema apkārtnē atrodas Sivers.
1979. gada Pasaules čempionāts hokejā
1979. gada Pasaules čempionāts hokejā notika Maskavā, PSRS, no 1979. gada 26. aprīļa līdz 14. maijam. Tas bija 46. Pasaules čempionāts hokejā.
Ūve Kindvals
Bengts Ūve Kindvals (sv, dzimis ) ir bijušais zviedru futbolists, spēlēja uzbrucēja pozīcijā, bijis Zviedrijas futbola izlases dalībnieks.
Savu karjeru sācis dzimtās pilsētas Noršēpingas komandā IFK Norrköping. 1966. gadā pievienojies Nīderlandes komandai Feyenoord. 1969–70. gada Eiropas kausa sezonas finālā pret Celtic Kindvals 117. minūtē guva Feyenoord komandai uzvaras vārtus, atnesot komandai pirmo un pagaidām vienīgo Eiropas spēcīgākā klubu turnīra trofeju. Divas reizes kļuvis arī par Eredivisie čempionu. Trīs reizes kļuvis par līgas labāko vārtu guvēju. 1971. gadā atgriezies IFK Norrköping, bet savu karjeru noslēdzis IFK Göteborg.
Zviedrijas futbola izlasi pārstāvējis no 1965. līdz 1974. gadam, 43 mačos gūstot 16 vārtus. Piedalījies 1970. un 1974. gada FIFA Pasaules kausā.
Sasniegumi
IFK Norrköping
Feyenoord
Individuālie sasniegumi
Gustavs Flatovs
Gustavs Fēlikss Flatovs (de; dzimis, miris ) bija vācu sporta vingrotājs, divu olimpisko zelta medaļu ieguvējs 1896. gada vasaras olimpiskajās spēlēs.
Gustavs Flatovs pēc tautības bija ebrejs. Viņš ir dzimis Berentē, Rietumprūsijā, bet 1892. gadā pārvācās uz Berlīni.
Olimpiskās spēles
1896. gada vasaras olimpiskajās spēlēs Atēnās Flatovs startēja septiņās sporta vingrošanas disciplīnās. Olimpiskās zelta medaļas viņš izcīnīja kā Vācijas vingrotāju komandas pārstāvis komandu sacensībās uz līdztekām un komandu vingrošanā uz stieņiem. Savukārt pārējās piecās disciplīnās — atbalsta lēcienā, līdztekās, vingrošanas riņķos, vingrošanā uz stieņa un vingrošanā uz zirga viņš neizcīnīja godalgotās vietas.
Flatovs startēja arī nākamajās, 1900. gada vasaras olimpiskajās spēlēs, Parīzē. Šajās olimpiskajās spēlēs viņš startēja vingrošanas daudzcīņā, kur izcīnīja dalīto 102./104. vietu, iegūstot 204 punktus.
Pēc olimpiskajām spēlēm
Pēc nacistu veiktās varas pārņemšanas Vācijā 1933. gadā Flatovs bēga uz Nīderlandi. 1943. gada jaungada vakarā viņš tika ieslodzīts un 1944. gada februārī nosūtīts uz Terezīnštātes koncentrācijas nometi, kur viņa brālēns Alfrēds Flatovs jau bija miris 1942. gadā. Nepilnu gadu vēlāk Gustavs Flatovs tur mira 70 gadu vecumā. Nometnē viņš zaudēja līdz 20 kg.
1986. gadā žurnālisti atklāja viņa urnu, kas tika paslēpta Terezinā netālu no koncentrācijas nometnes vietas.
Piemiņa pēc nāves
1997. gadā Berlīnē, godinot Alfrēdu un Gustavu Flatovus, Reichssportfeldstraße (iela) netālu no Berlīnes Olimpiskā stadiona tika pārdēvēta par Flatowallee (Flatovu avēnija). Berlīnes priekšpilsētā Kroicbergā pie Flatow-Sporthalle (sporta zāles) tika novietota piemiņas plāksne abiem sportistiem. Vācijas Pasts izdeva četru pastmarku komplektu, lai atzīmētu mūsdienu olimpisko spēļu 100. gadadienu. Uz vienas no šīm pastmarkām bija attēloti arī Flatovi.
N. Gijo
N. Gijo (fr) bija franču sporta šāvējs. Startēja 1900. gada vasaras olimpiskajās spēlēs Parīzē.
Gijo 1900. gada olimpiskajās spēlēs startēja tranšejas šaušanas disciplīnā. Šajā disciplīnā viņš ieguva 29. vietu.
Kraujas
Kraujas var būt:
Boida šaurums
Šaurumu 1823. gada 26. oktobrī nokartēja Džemsa Vedela ekspedīcija un nosauca par godu kapteinim Deividam Boidam (David Boyd), kura vadībā Vedels dienēja uz kuģa Firefly (1810—1811). Argentīnas avotos šaurums tiek saukts par godu argentīniešu patriotam un neatkarības kara atbalstītājam Žanam Larea (Jean Larrea).
1938. gada Pasaules čempionāts hokejā
1938. gada Pasaules čempionāts hokejā (arī 1938. gada Eiropas čempionāts hokejā) bija divpadsmitais Pasaules čempionāts hokejā, kurš no 1938. gada 11. līdz 20. februārim norisinājās Čehoslovākijas galvaspilsētā Prāgā.
Turnīrā jau savu desmito Pasaules čempiones titulu izcīnīja Kanādas hokeja izlase.
Šis bija trešais pasaules čempionāts, kurā piedalījas arī Latvijas hokeja izlase, turnīru noslēdzot 10. vietā.
Latvijas izlase 1938. gada Pasaules čempionātā
Šis bija trešais Pasaules čempionāts hokejā, kurā piedalījās arī Latvijas hokeja izlase.
Uz Prāgu komandas sastāvā devās vārtsargi Herberts Kušķis un Roberts Lapainis, aizsargi Kārlis Paegle, Leonīds Vedējs, kā arī Augusts Ozols, un uzbrucēji Roberts Bluķis, Aleksejs Auziņš, Ādolfs Petrovskis, Arvīds Pētersons, Edgars Klāvs, Ludvigs Putniņš, Kārlis Zilpaušs un Harijs Vītoliņš.
Turnīru Latvijas izlase uzsāka ar uzvaru pār Norvēģiju, taču tad piedzīvoja minimālus zaudējumus ASV un Vācijai, kā arī ar 1 - 5 zaudēja Lielbritānijai, turnīro noslēdzot dalītā 10. vietā.
Tušķi
Tušķi ir ciems Jelgavas novada Līvbērzes pagastā, pie Svētes upes, autoceļu P97 (Jelgava—Dobele—Annenieki), P98 (Jelgava (Tušķi)—Tukums) un V1065 (Tušķi—Kalnciems) krustojumā.
Iedzīvotāju skaita izmaiņas
Esošajās robežās, pēc CSP un OSP datiem.
Kajsa Vikhofa Lī
Kajsa Vikhofa Lī (no; dzimusi Oslo) ir norvēģu kalnu slēpotāja, 2023. gada Pasaules čempionāta bronzas medaļniece supergigantā.
Karjera
Pasaules kausa sacensībās debitēja Garmišā-Partenkirhenē 18 gadu vecumā. 2018. gada Pasaules junioru čempionātā Davosā izcīnīja divas zelta medaļas — supergigantā un nobraucienā.
Pasaules čempionātā pirmo reizi piedalījās 2019. gadā Orē. Labāko rezultātu sasniedza kombinācijā, ieņemot 7. vietu. Supergigantā ierindojās 13. vietā, bet nobraucienā bija 19.
Pirmo reizi vietu uz goda pjedestāla Pasaules kausa posmos izcīnīja Garmišā-Partenkirhenē, ieņemot 2. vietu supergigantā. 2021. gada Pasaules čempionātā Kortīnā d'Ampeco supergigantā ieguva 5. vietu. supergiganta sacensībās Itālijā piedzīvoja smagu kritienu. Traumas dēļ bija spiesta izlaist vairāk nekā gadu, sacensību apritē atgriezās 2022. gada decembrī. Kortīnā izcīnīja 2. vietu Pasaules kausa posmā nobraucienā. 2023. gada februārī izcīnīja savu pirmo pasaules čempionāta medaļu — bronzu supergigantā, dalot trešo vietu ar austrieti Kornēliju Hiteri.
Hansa Egedes statuja
Hansa Egedes statuja (dk) ir bronzas skulptūra, kas paceļas pār Grenlandes galvaspilsētu Nūku. Statuja atrodas Nūkas vecajā daļā, netālu no Nūkas katedrāles. Skulptūrā attēlots Nūkas dibinatājs 1728. gadā, luterāņu misionārs Hanss Egede (1686 – 1758). Statuja ir tēlnieka Augusta Sābjes (August Saabye, 1823 – 1916) statujas kopija, kas atrodas pie Marmora baznīcas Kopenhāgenā.
2020. gada 21. jūnijā, Grenlandes nacionālajos svētkos, statuja tika aplieta ar sarkanu krāsu un aprakstīta ar uzrakstu Decolonize.
Nasavas Ādolfs
Nasavas Ādolfs (de; dzimis ap 1255. gadu, miris ) bija Nasavas grāfs, no 1292. gada Romiešu karalis un Svētās Romas impērijas valdnieks. Tā kā Ādolfu nekronēja Romas pāvests, viņš nekļuva par oficiālu Svētās Romas impērijas imperatoru.
Tā kā tronis nebija automātiski mantojams kā citās Eiropas karalistēs, iepriekšējais karalis Rūdolfs I Hābsburgs centās panākt, lai jau viņa dzīves laikā elektori ievēl viņa dēlu Albrehtu par Romiešu karali, bet elektori nevēlējās balsot par Albrehtu, kuru atbalstīja tikai Pfalcas Ludvigs II. Bohēmijas karali Vāclavu II atbalstīja Saksijas un Brandenburgas elektori. Ķelnes arhibīskapam izdevās 1292. gada 6. maijā panākt sev izdevīga kandidāta, māsas vīra Nasavas Ādolfa ievēlēšanu. Ievēlēšanu nodrošināja naudas kukuļu un zemju solījumi elektoriem. Ādolfs arī piekrita militāri atbalstīt arhibīskapu tā karos ar Ķelnes pilsētu un Brabantes hercogu. Ādolfa meitu Agnesi izprecināja Bohēmijas karaļa Vāclava II dēlam Rupertam. Ādolfs apsolīja apmierināt Vāclava II prasības pēc Hābsburgu Austrijas, Štīrijas un Karintijas zemēm, kuras iepriekš bija atradušās Vāclava II tēva Otokāra II valdījumā. Pēc vienošanās ar pārējiem elektoriem, 1292. gada 5. maijā Frankfurtē Maincas arhibīskaps ievēlēja Ādolfu par karali, un 1. jūlijā viņu Āhenē kronēja Ķelnes arhibīskaps. Elektori bija pārliecināti, ka ieguvuši sev paklausīgu valdnieku, taču Ādolfs atstāja Albrehtam Hābsburgu zemes. Ārpolitikā Ādolfs turpināja Ķelnei izdevīgo sadarbību ar Angliju, kas bija vērsta pret Franciju, kas nebeidza mēģinājumus iegūt impērijas rietumu zemes Lionas un Lotringas apkārtnē. Luksemburgas grāfs Heinrihs, nākamais imperators Heinrihs VII šajā laikā kļuva par Francijas vasali. 1294. gadā Ādolfs izveidoja aliansi ar Anglijas karali Edvardu I, kurš viņam sniedza finansiālu atbalstu. Tas radīja Hābsburgu Albrehta aliansi ar Francijas karali Filipu IV. Ādolfs pieteica karu Francijai, taču reāla karadarbība nesākās. Ar Anglijas naudu Ādolfs iegādājās zemes Tīringenē, palielinot savu varas bāzi. Ādolfa centieni nostiprināties izraisīja Maincas arhibīskapa Gerharta un Bohēmijas Vāclava II neapmierinātību. 1297. un 1298. gadā Maincas, Austrijas, Bohēmijas, Brandenburgas un Saksijas elektori savstarpēji tiekoties izveidoja aliansi pret Ādolfu, atcēla viņu no troņa 1298. gada 23. jūnijā, un par jauno karali ievēlēja Hābsburgu Albrehtu. Tas bija pirmais gadījums Svētās Romas impērijas vēsturē, kad valdnieka gāšanu veica bez baznīcas ekskomunikācijas. Kritis Gellheimas kaujā, cīņā pret jaunievēlēto karali Albrehtu I.
2021. gada Omloop Het Nieuwsblad
2021. gada Omloop Het Nieuwsblad bija šosejas riteņbraukšanas viendienas sacensības, kas notika 27. februārī Beļģijā, ar startu Gentē un finišu Ninovē. Tā bija 76. reize, kad notikušas Omloop Het Nieuwsblad sacensības un tās bija otrās sacensības 2021. gada UCI Pasaules tūres kalendārā.
Omloop Het Nieuwsblad tradicionāli uzvar braucējs vienatnē vai sprintā no nelielas grupas. Šajā gadā labos laikapstākļos finišā ieradās vairāk nekā 50 braucēju liela grupa. ievadīja sprintu, tempu nodrošinot arī esošajam Pasaules čempionam Žiljēnam Alafilipam, lai labā pozīcijā nogādāt komandas sprinteri Davidi Ballerīni. Sekojošajā sprintā Ballerīni uzvarēja pārliecinoši. Otro vietu ieņēma šajā gadā profesionāļos debitējušais Džeiks Stjuarts, kurš gar barjerām apsteidza 2012. gada uzvarētāju Sepu Vanmarki, kurš trešais bija arī 2017. un 2018. gadā.
Komandas
Tā kā šīs bija UCI Pasaules tūres sacensības, visas 19 UCI WorldTeam komandas tika ielūgtas un dalība tām bija obligāta. Papildus tika uzaicināta iepriekšējās sezonas spēcīgākā UCI profesionālā komanda —  un vēl piecas UCI profesionālās komandas, veidojot 25 komandu pelotonu. Katrā komandā startēja septiņi braucēji; kopā 175 braucēji, no kuriem finišēja 140.
Heigs
Heigs varbūt:
Viesītes luterāņu baznīca
Viesītes Evaņģēliski luteriskā baznīca jeb Viesītes Brīvības baznīca ir Latvijas Evaņģēliski luteriskās baznīcas dievnams Viesītē Sēlijā. Tā ietilpst Daugavpils diecēzes Sēlpils iecirknī.
Vēsture
No 1874. gada Sunākstes baznīcas mācītāji Stenderi sāka noturēt Āžu miesta iedzīvotājiem dievkalpojumus, arī kristības, laulības, turienes pagastskolas lūgšanu telpā.
1933. gadā Viesītes pagasta pašvaldība un „Kobuču” saimnieks P. Silenieks dievnama būvei Valeskalniņā uzdāvināja 10 ha lielu gruntsgabalu. Jau no 1932. gada jaunas baznīcas būvei Viesītē savāca aptuveni 15 tūkstošus latu, bet kopumā baznīcas būvdarbi izmaksāja 35 tūkstošus latu. Arhitekts LU profesors Pauls Kundziņš izstrādāja ēkas projektu, kura izdevumus sedza LU profesors Pauls Stradiņš. 1937. gada 15. augustā ielika baznīcas pamatakmeni, bet 1939. gada 3. decembrī LELB arhibīskaps Teodors Grīnbergs iesvētīja jaunbūvi. Pirmais dievkalpojums Viesītes Brīvības baznīcā ar dievgaldu un jaunā zvana iesvētīšanu notika 1939. gada 17. decembrī.
Pēc Otrā pasaules kara 1962. — 1963. gadā padomju vara gribēja baznīcu atsavināt, bet 1964. gadā tā tika izdemolēta. Latviešu tautas atmodas laikā 1988. gada 18. novembrī baznīcā notika dievkalpojums un Tautas frontes organizēta dievnama sakopšanas talka. 1994. gadā tika sakārtota baznīcas āriene un veikta iekštelpu atjaunošana, māksliniece Ligita Caune baznīcai dāvināja jaunu altārgleznu.
Baznīcas apraksts
Viesītes Brīvības baznīca ir viena no pēdējām pēc arhitekta Paula Kundziņa projekta celtajām ēkām. Tā ir ķieģeļu celtne, kuras torņa smaile vainago masīvu kvadrātveida torni, kas netradicionāli novietots celtnes sānos. Lakoniski veidots arī baznīcas interjers. Griestu velvi it kā balsta regulāri starp logiem novietotie pilastri, kurus vainago volūtas.
Smilšukalns
Smilšukalns ir ciems Varakļānu novada Varakļānu pagastā. Atrodas pagasta ziemeļos 8,1 km no pagasta centra Kokariem, 7,3 km no novada centra Varakļāniem un 195,8 km no Rīgas.
Apdzīvotā vieta atrodas uz austrumiem no Stirnienes starp autoceļu A12 (Jēkabpils—Rēzekne—Ludza—Krievijas robeža (Terehova)) ziemeļos uz dzelzceļa līniju Krustpils—Rēzekne II dienvidos, Varakļānu strauta krastā.
Venoms: Būs slaktiņš
"Venoms: Būs slaktiņš" (en) ir 2021. gada ASV supervaroņu filma par Marvel Comics varoni Venomu, ko producējusi kinokompānija Columbia Pictures sadarbībā ar Marvel. Filmas izplatītājs ir Sony Pictures Releasing, šī ir otrā filma Sony's Spider-Man Universe sērijā un turpinājums filmai "Venoms" (2018). Filmas režisors ir Endijs Serkiss, scenārija autore ir Kellija Mārsela. Galveno lomu atveido Toms Hārdijs, pārējās lomās redzami Mišela Viljamsa, Neomija Herisa, Rīds Skots, Stīvens Grems un Vudijs Harelsons. Filmā Edijs Broks mēģina pielāgoties dzīvei ar citplanētiešu saimnieka simbiotu Venomu, kamēŗ sērijveida slepkava Klētuss Kesedijs (Harelsons) izmūk no ieslodzījuma pēc tam, kad kļuva par ķermeni citam citplanētiešu simbiotam.
"Venoms" jau sākotnēji bija paredzēts kā jauna kopīga visuma sākums un turpinājuma plānošana sākās jau pirmās filmas ražošanas laikā. Harelsonu izvēlējās, lai viņš atveidotu Kesedija lomu jau pirmās filmas beigās, plānojot vairāk atklāt viņa tēlu filmas turpinājumā. Oficiāli darbs pie turpinājuma sākās 2019. gada janvārī, un Hārdijs un Harelsons apstiprināja, ka viņi atgriezīsies savās lomās, kā arī Mārselu apstiprināja par scenāristi. Serkiss par režisoru apstiprināts augustā, daļēji pateicoties viņa pieredzei darbā ar CGI un kustību uztveršanas tehnoloģiju, kas bija svarīga simbiotu attēlojuma sastāvdaļa filmā. Filmēšana notika Leavesden Studios Anglijā no 2019. gada novembra līdz 2020. gada februārim, un papildu filmēšana norisinājās februārī Sanfrancisko. Filmas nosaukums paziņots 2020. gada aprīlī. Filmas sižetu galvenokārt ietekmējuši komiksu stāstu sērija Maximum Carnage (1993) un 1994. gada "Zirnekļcilvēka" animācijas seriāla sērijas.
Filmas "Venoms: Būs slaktiņš" pirmizrāde norisinājās Londonā. Filmu ASV kinoteātros sāka demonstrēt, bet Latvijas — 15. oktobrī. Filmas pirmizrādi pārcēla no 2020. gada oktobra sakarā ar COVID-19 pandēmiju. Filmas starptautiskie ienākumi ir vairāk nekā 506 miljoni ASV dolāru, ierindojot to septītajā vietā starp ienesīgākajām 2021. gada filmām. Trešā sērijas filma ir izstrādes procesā.
Plotki
Plotki ir ciems Dagdas pagastā, Dagdas novadā. Atrodas 272 km attālumā no Rīgas.
Ciema apkārtnē atrodas Plotku ezers.
Nīlanders
Nīlanders var būt:
Stabulnieki (Varakļānu pagasts)
Stabulnieki (arī Stabuļnīki) ir ciems Varakļānu novada Varakļānu pagastā. Atrodas pagasta rietumos 11,9 km no pagasta centra Kokariem, 11,0 km no novada centra Varakļāniem un 195,9 km no Rīgas.
Mirnohrada
Mirnohrada ir apgabala pakļautības pilsēta Ukrainas austrumos Doneckas apgabalā. Izvietojusies apgabala rietumdaļā. Pilsētas padomei pakļauts Svitles ciems (1025 iedzīvotāji (2001) ).
Par pilsētas pirmsākumiem uzskatāma divu raktuvju izveidošana tagadējā pilsētas teritorijā — Novoekonomične 1911. gadā un Hrodivka 1916. gadā, ap kurām izauga strādnieku ciemati. 1934. gadā vienai no lielākajām Hrodivkas šahtām tika piešķirts bulgāru komunista Georgija Dimitrova vārds, bet pats ciemats pārdēvēts par Novijdonbasu. 1938. gadā Novoekonomičnei piešķirtas pilsētas tiesības. 1957. gadā Novijdonbasas ciemats tika pārdēvēts par Dimitrovu (Димитрове), bet 1965. gadā tam piešķirtas pilsētas tiesības. 1972. gadā Novoekonomične un Dimitrova tika apvienotas viena pilsētā ar nosaukumu Dimitrova. 1990. gadā piešķirts apgabala pakļautības pilsētas statuss. Mūsdienās depresīva akmeņogļu ieguves pilsēta. 2016. gadā Dimitrovas pilsēta tika pārdēvēta par Mirnohradu.
Autoceļš V4
V4 autoceļš Baldone-Tome ir Latvijas vietējais autoceļš, kas savieno Baldoni ar P85 pie Tomes. Autoceļš ir 16,7 km garš, klāts ar grants segumu un atrodas Ķekavas un Ogres novados.
Runaways
"Runaways" ir amerikāņu televīzijas seriāls, kura autori ir Džošs Švarcs un Stefānija Sevedža. Seriāls kopš 2017. gada novembra tiek pārraidīts Hulu televīzijas kanālā. Seriālam pašlaik ir izdotas trīs sezonas. Seriālā galvenās lomas atveido Renzijs Felizs, Lirika Okano, Virdžīnija Gārdnere, Ariela Barera, Gregs Salkins un Alegra Akosta.
Seriālā seši pusaudži apvienojas, lai cīnītos pret saviem noziedzīgajiem vecākiem.
Zemei tuvais asteroīds
Zemei tuvie asteroīdi, arī bīstamās mazās planētas ir Zemei tuvās orbītās esoši asteroīdi jeb asteroīdi ar perihēliju mazāku par 1,3 AU. Līdz 2015. gada aprīlim bija zināmi vairāk nekā 12,380 Zemei tuvie asteroīdi (ZTA), no tiem 870 lielāki par 1 km diametrā. Kopumā Zemei tuvo asteroīdu lielums ir robežās no 1 m līdz pat 32 km (1036 Ganimēds). Tiek uzskatīts, ka pašreiz ir atklāts ap 90 % ZTA ar diametru līdz 1 km un apmēram 1 % ZTA ar diametru līdz 40 m.
Zemei tuvie asteroīdi tiek iedalīti vairākās grupās atkarībā no to orbītu lielajām pusasīm, perihēliju un afēliju attālumiem:
2013. gada 25. februārī tika palaists Kanādas mikropavadonis NEOSSat Zemei tuvo asteroīdu meklēšanai.
Rūdolfs Heinrihs Cirkvics
Rūdolfs Heinrihs Cirkvics (, 1857—1926) bija vācu arhitekts, kas strādāja Rīgā eklektisma stilā, vēlāk jūgendstilā.
Dzīvesgājums
Dzimis 1857. gada 17. martā Varšavas guberņā. Līdz 1882. gadam studēja Rīgas Politehniskajā augstskolā. Strādāja par Rīgas pilsētas būvinspektoru un Rīgas pilsētas ģimnāzijas zīmēšanas skolotāju. Pēc viņa projektiem Rīgā uzcēla apmēram 25 īres namus.
Cilvēka papilomas vīrusa infekcija
Cilvēka papilomas vīrusa (CPV vai HPV no angļu human papillomavirus) infekcija ir vīrusa infekciju grupa, ko izraisa cilvēka papilomas vīruss. Tai raksturīga papilomu (kārpu) rašanās uz ādas un gļotādas, hroniska norise ar recidīviem, plaša izplatība un augsta kontagiozitāte. Cilvēka papilomas vīruss ir visbiežāk sastopamā seksuāli transmisīvā infekcija pasaulē, ar kuru ir inficēti vairāk nekā 440 miljoni cilvēku. Ir vairāk nekā simts dažādu veidu CPV (no kuriem vairāk nekā 80 ir pilnībā atšifrēts genoms) un trīsdesmit līdz četrdesmit no tiem izraisa dzimumorgānu infekciju.
Lai gan vairākums cilvēku, kas ir inficēti, nesaskaras ar nopietnām veselības problēmām, ir zināms, ka tieši šis vīruss izraisa 99,7 % no visiem dzemdes kakla vēža gadījumiem un tas nogalina aptuveni 288 000 sieviešu gadā.
Amerikas Savienotajās Valstīs nāves gadījumu skaits no dzemdes kakla vēža gadā ir mazāks nekā četri tūkstoši. Salīdzinoši zemā rādītāja iemesls ir tas, ka ASV sievietes nopietni ārstē šo vīrusu, pirms tas izraisa dzemdes kakla vēzi. Sievietēm jaunattīstības valstīs bieži vien trūkst atbilstošas veselības aprūpes un rūpes par savu veselību ir minimālas, tāpēc tās daudz vairāk cieš no vīrusa nelabvēlīgajām sekām.
CPV vīrusam izšķir augstā riska grupas (16, 18, 31, 33, 35, 39, 45, 51, 52, 56, 58, 59, 68, 73, 82) un zemā riska grupas (6, 11, 40, 42, 43, 44, 54, 61, 70, 72, 81, un CP6108). Visizplatītākie ir CPV 16 un 18 tips. Virusologs Haralds cur Hauzens 2008. gadā saņēma Nobela prēmiju par pētījumiem par cilvēka papilomas vīrusa infekcijas cēlonisko saistību ar dzemdes kakla vēzi.
Vīrusa uzbūve
CPV vīruss pieder pie Papillomaviridae dzimtas. Vīrusa daļiņas diametrs ir 55 nm, membrānas apvalka nav, gredzenveida dsDNS, apmēram 8 Kbp (kilobāzes pāris — DNS garuma mērvienība) gara. Vīrusam ir ārējais ikosaedrisks kapsīds, kas sastāv no diviem strukturāliem proteīniem L1 un L2. Ir seši agrīnie proteīni (E1, E2, E4, E5, E6 un E7) un divi vēlīnie proteīni (L1, L2). E1 un E2 gēni ir iekļauti vīrusa replikācijas procesā, arī E2 ir svarīga represora nozīme E6 un E7 gēnu ekspresijā. E1-E4 sagrauj keratīna citoplazmatisko tīklu, arī E4 proteīns sekmē saimnieka šūnas cikla regulēšanas kontroli. E5 proteīns piedalās šūnas transformācijas procesā un arī spēlē nozīmīgu lomu vīrusa replikācijā. E6 un E7 proteīni piedalās cervikālu šūnu ļaundabīgas transformācijas procesā. E6 veido kompleksu ar p53 proteīnu (šūnu cikla regulators). p53 inaktivācija noved pie saimniekšūnas cikla kontroles traucējumiem, kas savukārt var novest pie šūnas apoptozes.
Patoģenēze
Papilomas vīruss ir sugai specifisks un cilvēka papilomas vīruss nevar inficēt citas sugas, arī laboratorijas apstākļos. Tas var skart abu dzimumu pārstāvjus, bet biežāk sastopams sievietēm.
СPV inficē bazālo dzemdes kakla zvīņainā epitēlija slāni caur vieglu nobrāzumu vai traumu. Vīruss iekļūst šūnas iekšienē, piesaistoties pie tās virsmas heparīna sulfāta receptora. Vīrusa dzīves cikls ir atkarīgs no saimnieka epitēlija šūnas diferenciācijas, bazālajā epitēlija slānī vīrusa genoms ir episomāls un tam ir mazs kopiju skaits. Agrīnais proteīns E1 kopā ar E2 izraisa replikācijas procesu un šajā etapā E6 un E7 onkogēnu proteīnu ekspresija tiek kontrolēta ar E2 proteīnu, kurš darbojas kā transkripcijas gēns represors. Noteiktajos epitēlija slāņos vīruss pārslēdzas no teta replikācijas mehānisma uz ripojošā gredzena replikācijas mehānismu, rezultātā rodas liels daudzums vīrusa DNS kopiju. Šajā stadijā vīrusa DNS iekļaujas saimniekšūnas hromosomā. Tas noārda E2 un noved pie pārliekas E6 un E7 onkoproteīnu sintēzes, kas savukārt sekmē epitēliālo šūnu pārveidi par ļaundabīgām.
Epidemioloģija
Cilvēku papilomas vīrus izplatās dzimumkontaktu rezultātā, arī ir pieļauts, ka to var iegūt tiešā kontaktā ar slima cilvēka ādu. Kā riska faktors dzemdes kakla vēža attīstībai ir pavājināta šūnu imunitāte (piemēram, CIV gadījumā). Kā otro riska faktoru var minēt augstā riska tipa HPV vīrusa persistenci. Arī būtisks kofaktors dzemdes kakla vēža attīstībā ir ilglaicīga orālo kontracepcijas līdzekļu lietošana. CPV lielāka izplatīšanās ir saistīta ar lielu partneru skaitu, citu venērisko slimību klātbūtni un arī to, ka ir samazinājies vecums cilvēkiem, kas pirmoreiz stājas dzimumattiecībās.
Citoloģija
Visbiežāk tiek veikti citoloģiskie (šūnu) izmeklējumi no dzemdes kakla uztriepes:
Audu biopsija
Audu biopsiju var izmantot, lai apstiprinātu CPV infekciju, ja diagnoze nav skaidra, jo īpaši, ja kārpas ir nesamērīgi pigmentētas, čūlājošas vai indurētas. Ar biopsiju ieteicams precizēt diagnozi vecākiem pacientiem ar risku uz ģenitāliju vēzi.
Ārstēšana
Ārstēšana ir atkarīga no slimības stadijas. Neagresīvi bojājumi tiek ārstēti ar krioterapijas, lāzera terapijas, aukstas sarecēšanas un diatermijas vai izgriešanas metodes palīdzību. Agrīnās vēža stadijas tiek ārstētas ar radikālu histerektomiju un iekšējo / ārējo staru terapiju. Progresīvu vēža stadiju ārstē ar iekšējo / ārējo staru terapiju un ar ķīmijterapiju.
Halīts
Halīts (gr. ἅλς — sāls) jeb akmenssāls ir hlorīdu klases minerāls ar nātrija hlorīda (NaCl) kristālisko formu. Minerāla kristālķīmiskajā struktūrā ir seši nātrija katjoni, kas iekļauj hlora anjonu. Veido kubisku singoniju un telpisko grupu Fm3m. Ļoti labi šķīst ūdenī.
Cilvēka papilomas vīrusa infekcija
Profilakse
Ir izveidoti divi vakcīnas tipi: profilaktiskā un terapeitiskā. Profilaktiskā vakcinācija nodrošina ilgstošu aizsardzību. Terapeitiskā vakcinācija iznīcina inficētas šūnas. Terepetiskās vakcīnas izveidošanā izmanto E6 un E7 proteīnus.
Halīts
Īpašības
Halīts veidojas kubisku kristālu formā un ir no bezkrāsaina līdz baltai, gaišzilai, dzeltenai un rozā krāsai. Krāsojumu nosaka piemaisījumi, tai skaitā sarkans krāsojums var būt saistīts ar dažu atmirušu baktēriju vai augu piemaisījumu, kā arī dažādu neorganisku vielu klātbūtni. Halīts sastopams ar citiem jūras ūdens iztvaikošanas produktiem — sulfātiem, borātiem u.c.